Il-Gvern Iżraeljan bagħat aktar suldati lejn il-fruntieri tan-nofsinhar li jmissu ma’ Gaza u wiegħed li se jwaqqaf it-tfigħ ta’ rockets fuq irħula Lhud mill-Palestinjani. Il-bieraħ biss intefgħu 40 minn dawk ir-rockts. Ħadd ma weġġa’ u ma saritx ħsara. Il-Prim Ministru Iżraeljan  Benjamin Netanyahu wissa li jew jieqfu r-rockets u ż-żewġ naħat jgħixu fil-paċi jew inkellha l-Iżraseljani lesti jpattuha lill-Palestinjani. Saru aktar dimostrazzjonijiet fil-lvant ta’ Ġerusalemm wara l-mewt ta’ tifel Għarbi li l-Palestinjani jalleggaw saret minn estremisti Lhud. Il-funeral tat-tifel isir aktar tard illum. Sadanittant, Islam Slimani, player tat-teamNazzjonali Alġerin, qal li ddeċidew li jagħtu lit-tfal ta’ Gaza l-bonus li se jieħdu għad-dehra tajba tagħhom fit-Tazza tad-Dinja. Fuq Facebook kiteb li dawn it-tfal għandhom bżonn il-flus aktar milli għandhom bżonnhom huma. L-Alġerija tat battikata lit-team Ġermaniż biex rebħu fl-aħħar minuti wara l-ħin barrani u jgħaddu għall-kwarti tal-finali fejn illum jilgħabu kontra Franza.